**Održana stručna rasprava o Nacrtu zakona o faktoringu**

U prostorijama Narodne skupštine Republike Srpske, u organizaciji Odbora za finansije i budžet, održana je stručna rasprava o Nacrtu zakona o faktoringu.

Zakon o faktoringu predstavlja novinu u pravnom sistemu Republike Srpske.

Namjera predlagača Zakona je da dobra praksa zemalja u okruženju i u Evropskoj uniji na poslovima faktoringa bude primjenjena i u Republici Srpskoj.

S obzirom na važnost materije koju reguliše ovaj zakon bitno je kroz stručnu raspravu čuti mišljenje i stavove stručne javnosti, a prije svega predstavnika privrednika i finansijskog sektora.

Zakonom će biti omogućeno da poslovni subjekti imaju olakšan pristup finansijskim sredstvima kroz naplatu svojih kratkoročnih potraživanja prije datuma dospjeća obaveze, što će uticati na likvidnost poslovnog subjekta, efikasno planiranje novčanih tokova, te rast poslovnih aktivnosti kroz povećanje prodaje proizvoda i usluga.

S druge strane donošenjem ovoga zakona stvoriće se zakonodavni okvir bankama i društvima za faktoring za bavljenje ovim poslovima. a ova nebankarska finansijska usluga će doprinijeti razvoju finansijskog sektora Republike Srpske.

Izvještaj sa stručne rasprave bit će dostavljen predlagaču zakona za izradu prijedloga Zakona o faktoringu.

Narodnim poslanicima u Narodnoj skupštini Republike Srpske izvještaj će biti dostavljeni uz tekst prijedloga Zakona o faktoringu.